เกษตรกร มีเฮ สมศักดิ์ ดัน ปลดล็อกพืชกระท่อม คาดเข้า ครม.ต้น ส.ค.นี้
มีเฮ รองโฆษก พปชร. เผย ปลดล็อกพืชกระท่อม หลังหารือร่วม นายสมศักดิ์ เทพสุทิน รมว.ยุติธรรม ชู ช่วยเกษตรกร ลืมตาอ้าปาก คาดต้น ส.ค.เสนอที่ประชุม ครม.วันที่ 12 ก.ค. นายสัณหพจน์ สุขศรีเมือง ส.ส.เขต 2 จ.นครศรีธรรมราช ในฐานะรองโฆษกพรรคพลังประชารัฐ เปิดเผยถึง ความคืบหน้านโยบายการปรับพืชกระท่อมออกจากบัญชียาเสพติด ว่า ตามที่ นายสมศักดิ์ เทพสุทิน รัฐมนตรีว่าการกระทรวงยุติธรรม (ยธ.) ในฐานะรองหัวหน้าพรรคพลังประชารัฐ ได้เร่งดำเนินการปลดล็อกพืชกระท่อมออกจากบัญชียาเสพติดขณะนี้อยู่ในขั้นตอนการเปิดรับแสดงความคิดเห็น ผ่านเว็บไซต์ https://www.oncb.go.th/Pages/main.aspx ของสำนักงานป้องกันและปราบปรามยาเสพติด (ป.ป.ส.) กระทรวงยุติธรรม เป็นระยะเวลา 15 วันโดยคาดว่าในช่วงต้นเดือนสิงหาคม 2563 จะสามารถนำเสนอเข้าสู่ที่ประชุมคณะรัฐมนตรี (ครม.) ได้ ก่อนจะเข้าสู่ขั้นตอนการพิจารณาของคณะกรรมการกฤษฎีกา ต่อไปทั้งนี้ จากการหารือร่วมกับ นายสมศักดิ์ รมว.ยุติธรรม ถึงแนวทางการดำเนินนโยบายดังกล่าวของรัฐบาล ถือเป็นการทำให้เกิดประโยชน์ต่อเศรษฐกิจชุมชน และวิถีชีวิตของชุมชน โดยพืชกระท่อม มีหลักฐานการใช้เป็นสมุนไพรในครัวเรือนมาตั้งแต่อดีต โดยใช้ในการบำรุงกำลังเป็นยาขยัน แก้ปวดท้อง แก้ปวดเมื่อย ดังนั้นพืชกระท่อม จึงไม่ใช่ยาเสพติดขณะเดียวกัน ในด้านการส่งเสริมให้ปลูกเป็นพืชเศรษฐกิจนั้น เนื่องจากพืชกระท่อม มีสาร 2 ชนิด ที่เรียกว่า ไมทราไจนีน ซึ่งมีสรรพคุณช่วยระงับความเจ็บปวดได้ดีกว่ามอร์ฟีน และ เซเว่นไฮดรอกซี เป็นยาชูกำลัง โดยขณะนี้ ประเทศมหาอำนาจผลิตมอร์ฟีนขายสร้างรายได้ปีละเกือบ 5 แสนล้านบาท ดังนั้นประเทศไทย จึงควรเปิดให้มหาวิทยาลัยที่มีความรู้ และสนใจศึกษาวิจัยพืชกระท่อม เพื่อเตรียมความพร้อม รวมทั้งการกำหนดพื้นที่ปลูก และสำรวจกลไกการตลาด เพื่อไม่ให้เกิดภาวะล้นตลาดเหมือนพืชเศรษฐกิจ เช่น ยางพารา และปาล์มน้ำมันด้านความกังวล เรื่องการควบคุมนั้น รมว.ยุติธรรม ได้เผยถึงมาตรการป้องกันว่า จะต้องป้องกันไม่ให้เด็กและเยาวชน ยุ่งเกี่ยวกับพืชกระท่อม และป้องกันการใช้พืชกระท่อม เป็นส่วนผสมของสารเสพติด หรือเครื่องดื่มชูกำลัง เช่น 4 คูณ 100 โดยในส่วนของการใช้ทั่วไป สามารถใช้เพื่อเคี้ยวเป็นยาบำรุงกำลังได้เพียงอย่างเดียว ในขณะที่หากจะนำมาทำเป็นผลิตภัณฑ์จะต้องมีการขออนุญาตที่ อย.ก่อนรมว.ยุติธรรม ได้กล่าวสรุปง่ายๆ ถึงการใช้พืชกระท่อมว่า บุคคลทั่วไป สามารถนำมาเคี้ยวได้อย่างเดียว ห้ามนำมาทำ 3 คูณ 100 หรือ 4 คูณ 100 ซึ่งตนในฐานะ รองโฆษกพรรคพลังประชารัฐ และ ส.ส. จ.นครศรีธรรมราช เห็นว่า เรื่องดังกล่าวเป็นประโยชน์ต่อพี่น้องเกษตรกร ที่จะส่งเสริมให้มีการปลูกเป็นพืชเศรษฐกิจ สามารถทำให้เกษตรกรลืมตาอ้าปากได้ โดยจะนำเรื่องดังกล่าวไปหารือ และสร้างความเข้าใจกับประชาชนและเยาวชน โดยเฉพาะพื้นที่ภาคใต้ ซึ่งส่วนใหญ่มีการใช้พืชกระท่อมเป็นยาสมุนไพรมาตั้งแต่อดีต นายสัณหพจน์ กล่าวในตอนท้าย
มีเฮ รองโฆษก พปชร. เผย ปลดล็อกพืชกระท่อม หลังหารือร่วม นายสมศักดิ์ เทพสุทิน รมว.ยุติธรรม ชู ช่วยเกษตรกร ลืมตาอ้าปาก คาด ต้น ส.ค.เสนอที่ประชุม ครม.
พืชกระท่อม,ใบกระท่อม,ปลดล็อกพืชกระท่อม,สมศักดิ์ เทพสุทิน,รมว.ยุติธรรม,เข้าครม.ต้นส.ค.,สัณหพจน์ สุขศรีเมือง,ข่าวทั่วไป